Missatge: usuaris, no hi ha quartos, la crisi, blablabla. Cal mirar la pesseta. Etc. Com ho feu per vigilar les vostres despeses? Passeu de tot, una llibreta on apunteu totes les despeses, una fulla excel? Compteu allò innecessari, us fixeu un límit per cada cosa o és variable, feu com Homer Simpson? I realment us funciona o continueu generant PIB?

Resposta: Faig servir l'YNAB (You Need A Budget) per portar els meus comptes des del dia que el van vendre d'oferta a l'Steam i fins ara m'ha fet estalviar un bona picossada   Bàsicament et fas un pressupost totalment a mida al principi de cada mes, repartint entre totes les partides els ingressos d'aquell mes. A partir d'aquell moment vas registrant les despeses del dia a dia a mida que les vas fent, intentant no superar els límits de cada partida que tu mateix t'has imposat fins que no acabi el mes. Organitzar així els diners fa prendre consciència de quines coses són realment importants i quines no, i a mida que t'hi acostumes aprens a optimitzar el pressupost i a evitar les petites compres impulsives (aquí és on jo he estalviat més, personalment).  El que fa que sigui molt còmode de fer servir és que també té una aplicació pel mòbil que et permet registrar qualsevol despesa estiguis on estiguis en menys de 20 segons. Així no cal apuntar res en cap paper, ni seure cada vespre davant l'ordinador a introduïr les compres que has fet durant el dia. Es pot provar sense restriccions durant més de 30 dies. És una mica caret ($60, uns 45€) però la meva experiència és que es paga sol. Si algú es plantegés comprar-lo després d'haver-lo provat durant un temps ho pot fer amb un 10% de descompte a través d'aquest link.